Vesa Huuskonen

Vesa Huuskonen on suomalainen eversti evp. Hän toimi Parikkalan kunnanjohtajana 2014–2022. 

Parikkalan kunnanvaltuuston valitessa kunnanjohtajan Huuskonen voitti Pete Pakarisen äänin 17–7. Aiemmin hän toimi Raja- ja merivartiokoulun johtajana.http://yle.fi/uutiset/vesa_huuskonen_on_parikkalan_uusi_kunnanjohtaja/7124498 Koulutukseltaan Huuskonen on upseeri (1985) ja yleisesikuntaupseeri (1995). Sotilasarvoltaan hän on eversti (2008). Huuskonen on suorittanut Johtamistaidon Opistolla Strategisen henkilöstöjohtamisen tutkinnon (2007).

Huuskonen on työskennellyt Kainuun rajavartiostossa (1985–1990), Rajakoululla (1990–1993), Kaakkois-Suomen rajavartiostossa (1995–2002), Rajavartiolaitoksen esikunnassa (2002–2010) ja Raja- ja merivartiokoululla (2010–2014). Hän toimi UM:n raja-asian toimikunnan sihteerinä 2002–2004, osallistui valtion työnantajaryhmän toimintaan 2005–2009 ja johti rajayhteistyöhön liittyvää suomalais-venäläistä koulutuksen ja tutkimuksen työryhmää 2011–2014. Huuskonen osallistui kevään 2019 eduskuntavaaleihin Kokoomuksen ehdokkaana, mutta ei tullut valituksi. Huuskonen on naimisissa ja hänellä on kaksi lasta.

Huuskosen erottua syksyllä 2022 kunnanjohtajan virasta luottamuspulan takia Parikkalan kunnanvaltuusto valitsi talvella 2023 hänen seuraajakseen Mervi Pääkön. 

 Lähteet 

Luokka:Suomalaiset sotilaat
Luokka:Parikkalan kunnanjohtajat
Luokka:Syntymävuosi puuttuu
Luokka:Elävät henkilöt